internet vaartha 189 Views
ముంబై : టీమిండియా ఆల్‌రౌండర్‌ యువరాజ్‌ గాయంతో బాధపడుతున్నందు వల్ల అతని స్థానంలో మనీష్‌ పాండేను తీసుకునే అవకాశం కనిపిస్తుంది. వరల్డ్‌ టి20లో భాగంగా ఆస్ట్రేలియాతో జరిగిన మ్యాచ్‌లో తొడ కండరాల గాయంతో సతమతమైన యువరాజ్‌ సెమీఫైనల్‌కు దూరమయ్యే అవకాశాలు కనిపిస్తున్నాయి. ఆసీస్‌ మ్యాచ్‌ సందర్భంగా చేజింగ్‌ దిగిన అనంతరం అయిదవ స్థానంలో బ్యాటింగ్‌కు వచ్చిన యువరాజ్‌ కండరాలు పట్టేశాయి.దీంతో యువరాజ్‌ బ్యాటింగ్‌ చేస్తున్నంత సేపు తీవ్ర ఇబ్బంది పడ్డాడు.కాగా ఈ నేపథ్యంలో గురువారం వెస్టిండీస్‌తో జరిగే సెమీ ఫైనల్లో యువరాజ్‌ పాల్గొనడం అనుమానమే.ఒకవేళ ఆ మ్యాచ్‌ సమయానికి యువరాజ్‌ పిట్‌ కాని పక్షంలో మనీష్‌ పాండ్యాను తుది జట్టులో తీసుకునే అవకాశం ఉంది.విండీస్‌తో మ్యాచ్‌కు యువరాజ్‌ దూరమైతే మనీష్‌ను తీసుకోవాలని సెలక్టర్లు భావిస్తున్నట్లు సమాచారం ఈ ఏడాది ఆస్ట్రేలియాతో జరిగిన అయిదు వన్డేల సిరీస్‌లో చివరి మ్యాచ్‌ ఆడిన మనీష్‌ సెంచరీతో ఆకట్టుకుని భారత జట్టు విజయంలో కీలక పాత్ర షోషించిన సంగతి తెలిసిందే.